Een dood, tien beseer in Witbank-botsingArgieffoto: ER24 Een man is dood en tien ander beseer toe ŉ taxi en ŉ afleweringsvoertuig Donderdagaand op Clever Landauweg in Witbank in Mpumalanga gebots het. Russel Meiring, ER24-woordvoerder, het gesê albei voertuie het langs die pad gestaan terwyl sommige van die passasiers, wat nie ernstig beseer was nie, op die toneel rondgeloop het. Die liggaam van die taxibestuurder was steeds in die voertuig vasgekeer, maar hy het reeds aan veelvuldige beserings beswyk. Vyf ander passasiers, onder wie ŉ 13-jarige seun, is in ŉ kritieke toestand na die hospitaal gehaas. Gespesialiseerde toerusting moes gebruik geword het om sommige van die slagoffers uit die wrakke te bevry. Die presiese oorsaak van die ongeluk is nog nie bekend nie. ŉ Polisieondersoek duur voort.